شەفەق نیوز/ پیاویگ چەکدار لە دویاترین زنجیرەی تەقەکردن
و سزانن لە واشینتۆن، سێ کەس کوشت و یەکیگ زەخمدار کرد.
کەناڵ KEPR وت؛ داوای پۆلیس ئەرا چەن ئاگر
و تەقەکردنیگ لە ساعەت چوار شەوەکی کریا ک لە شار فینلی لە واشینتۆن بوی، و هەنای پۆلیس
رەسیە شوین رووداوەگە، کابرایگ زەخمدار وە گولە و دوو ماڵ سزیاگ دین.
پۆلیس مەزەنە کرد ک ئەو کابرا ک ئاگرەیلەی فینلی کردەو هەر
خوەیە ک دەسی هاناو چەن ئاگریگ لە گشت شوینەیل لە کەرت بینتون.
دویای ئەوە ماشین گومانلیکریایەگە لە خوەرائاوای ریچلاند
پەیا کریا، و ئاگادار پۆلیس لە تەقەکردن لەناو ماشینەگە کریا و پۆلیس تەقە لە ماشینەگە
کرد، و ماشینەگە سزیا، و دەنگ رممەی تەقانن عەتاد لەناوی هات.
پۆلیس وتیش؛ تەرم کابرایگ نەناسریاگ لەناو ماشینە سزیایەگە
پەیا کریا، و هەمیش تەرم دوو کەس لەناو ماڵیگ تر پەیا کریا ک گومان کریەێد پەیوەندی
وە کابرای گومانلیکریاگ دیرن.
